Rohrbach Ro.VIII Roland

Rohrbach Ro VIII Roland – XX a. trečiajame dešimtmetyje Vokietijos įmonėje „Rohrbach Metall-Flugzeugbau“ sukurtas avialaineris, eksploatuotas Vokietijos, Ispanijos ir Šveicarijos aviakompanijose, pavieniais atvejais aptarnavęs „Deruluft“ reisus tarp Berlyno ir Maskvos per Kauną.Taylor, Michael J. H. (1989). Jane’s Encyclopedia of Aviation. London: Studio Editions. p. 768. Šiuo lėktuvu į Kauną buvo parvežti S. Dariaus ir S. Girėno palaikai.

 Konstrukcija ir gamyba 
Rohrbach Ro VIII Roalnd – Vokietijos aviacijos konstruktoriaus Adolfo Rorbacho (vok. Adolf Karl Rohrbach) trečiame dešimtetyje m. suprojektuotas keleivinis lėktuvas, A. Rorbachas, prieš 1922 m. įkurdamas savo įmonę „Rohrbach Metall-Flugzeugbau“ „Zeppelin-Staken“ koncerne dirbo vyriausiu padalinio Stakene inžinieriumi, projektavo bombonešius, 1920 m. suprojektavo 18 keleivių skirtą keleivinį lėktuvą Zeppelin-Staaken E-4/20. Dalis šio orlaivio sprendinių aiškiai matomi Ro. VIII konstrukcijoje.The Illustrated Encyclopedia of Aircraft. London: Aerospace Publishing. p. 2816.

1925 m. Rorbachas suprojektavo sumažintą ir modifikuotą E-4/20 variantą, kurį pavadino „Rohrbach Landflugzeug“ (liet. Rorbacho sausumos lėktuvas). Vėliau pavadinimas buvo sutrumpintas iki „Roland“.Ro. VIII Roland, Уголок неба; 1926 m., sumažėjus Versalio sutartimi įvestiems apribojiams lėktuvų gamybai Vokietijoje, Rorbachas realizavo savo idėją ir pastatė R.VIII Ferdinando fon Cepelino (vok. Ferdinand von Zeppelin) gamykloje Stakeno mieste.

Konstrukciškai Ro. VIII buvo pilnai metalinisMunson, Kenneth (1982). Airliners from 1919 to the Present Day. London: Peerage Books. pp. 137–138 trimotoris aukštasparnis su spyriais, su fiksuota trirate tradicine važiuokle su užpakaliniu ratuku, pirmuosiuose modeliuose - atvira, vėliau - uždara - pilotų kabina ir uždaru keleivių salonu.

Lėktuvo įrangą sudarė 70 vatų galios radijo siųstuvas ir imtuvas, oro srautu varomas elektros generatorius, 12 V akumuliatorius, gesintuvas, giroskopinis aviahorizontas, naktiniams skrydžiams pritaikytas aukštimatis ir paieškos prožektorius.miniatiūra|Aviakompanijos „Iberia“ Rohrbach Ro VIII Roland1926 m. Vokietijos aviakompanija „Deutsche Luft Hansa“ įsigijo pirmąjį „Roland“ prototipą ir tai buvo pirmasis pagal užsakymą pagamintas šios aviakompanijos lėktuvas. Tų pačių metų pabaigoje pirmasis Ro.VIII (gamyklinis Nr. 18) buvo perduotas Ispanijos aviakompanijai "Iberia".Rohrbach Ro VIII  "Roland I" and "Roland , Histaviation.com Vėliau, tais pačiais ir sekančiais metais, DLH užsakė dar penkis serijinius egzempliorius, kai kuriuos jų perdavė „Iberijai". Serijiniai variantai buvo gaminti su atviromis pilotų kabinomis, tačiau vėliau jos buvo pertvarkytos į uždaras, kaip ir prototipe.Munson, Kenneth (1982). Airliners from 1919 to the Present Day. p.138

 Eksploatacija 
miniatiūra|Rohrbach Ro VIII Roland keleivių salonas. Žurnalas „L’Aéronautique“, 1927 m. rugpjūtis
DLH „Rohrbach Ro VIII Roalnd“ eksploataciją pradėjo nuo maršruto Berlynas-Londonas per Hanoverį ir Amsterdamą, vėliau juo aptarnavo kitus, didesnius keleivių srautus generavusius maršrutus į Kopenhagą, Vieną, Ciiūrichą ir Ženevą. 1928 m. pradėti reisai per Alpes į Milaną.miniatiūra|Rohrbach Ro VIII Roland brėžinys1928 m. „Luft Hansa“ tris ankstyvuosius „Roland“ pakeitė naujesniais, šiek tiek pakeistos konstrukcijos lėktuvais, gavusiais indeksą „Ro. VIIIa Roland Ia“. Pagrindiniai pokyčiai buvo 30 cm ilgesnis fiuzeliažas, galingesni varikliai „BMW V“, vietoje modelyje „Ro. VIII“ naudotų „BMW IV“. Vėliau iki šio standarto buvo modernizuoti ir kiti DLH turėti „Ro. VIII“.

Tris pirmuosius „Ro. VIII Roland“ (D-991 (gamyklinis Nr. 18), D-999, D-1124) iš DLH įsigijo naujai įkurta Ispanijos aviakompanija „Iberia“. Šie lėktuvai gavo ispaniškus registracijos numerius atitinkamai М-САСА, vėliau М-СААС, М-СВВВ ir М-СССС. Pirmasis jų skrydžiui 1927 m. gruodžio 14 d. inauguruotu maršrutu Madridas-BarselonaRob Mulder. „Iberia and the Rohrbach Ro VIII Roland I“ EuropeanAirlines.no. pakilo M-CBBB. Vėliau du iš jų buvo gražinti į Vokietiją, kur bent vienas jų buvo perdarytas į bombonešį, o kitas iki 1945 m. buvo eksponuojamas Berlyno aviacijos muziejuje prie Lerterio sroties (vok. Lehrter Bahnhof). Kitais duomenimis, Iberia įsigijo dar du Ro. VIII – Nr. D-1280 „Feldberg“ (gamyklinis Nr. 35, ispaniška resigracija М-САЕЕ) ir Ro VIIIa D-1338 „Zugspitze“ (gamyklinis Nr. 40, ispaniška registracija M-CADD).

1929 m. „Rohrbach“ „Luft Hansa“ užsakymu pagamino devynis ženkliai modifikuotus „Roland“. Modifikacijos apėmė pertvarkytą pilotų kabiną, naujus sparnus, variklį Junkers L5 ir kt. Šis orlaivis gavo pagaviminą „Ro. VIIIb Roland II“. Juos „Luft Hansa“ naudojo Hamburgo-Malmės ir Berlyno-Miuncheno maršrutuose iki 1936. Tris iš šių orlaivių (regsitracijos Nr. D-1712, D-1729, D-1735) „Luft Hansa“ pardavė aviakompanijai „Deruluft“.„The Rohrbach 'Roland II'“. Flight: 434. 23 May 1929. 

Keletą Ro.VIII įsigijo Liuftvafė ir, po atitinkamos modernizacijos bei apginklavimo, pagal "Nottwaffe" ginklų kūrimo programą slaptoje pilotų mokykloje Lipecke (SSRS) naudojo kaip bombonešių įgulų mokomąjį lėktuvąJohnson, Robert Craig (December 1998). „Planting the Dragon’s Teeth“. Chandelle. 3 (3) ir kartu su jo konstruktoriumi vykdė modernizavimo eksperimentus, mėgindami šį ir kitą kelevinį lainerį Junkers G 24 pritaikyti karinio bombonešio paskirčiai. Šis lėktuvas buvo ženklinamas kariniais indeksais "Ro VIIIMb" arba "Ro XII Roka". Šie bandymai parodė, kaip sunkiai civiliniai lėktuvai buvo pritaikomi kariniams tikslams – nors lėktuvo konstrukcija leido įtaisyti gynybinę ginkluotę fiuzeliaže, o patį korpusą pritaikyti bombų vežimui, tačiau dėl priekyje esančio variklio, lėktuvo nosyje nebuvo galima įrengti bombarduotojo vietos, o bombordavimo taikyma svyko naudojant „Goerz Fl 218“ markės periskopą.

1927 m. liepos mėn. „Roland“ lėktuvu buvo pasiektas pasaulio skrydžio su 1000 kg svorio kroviniu trukmės rekordas – lėktuvas ore išbuvo 14 val. 23 min. ir skrydžio nuotolio rekordas su 2000 kg kroviniu – lėktuvas nuskrido 1750 kg.„The Rohrbach 'Roland II'“. Flight: 434. 23 May 1929.  Iš viso naudojant „Roland“ buvo pasiekti 22 pasaulio rekordai.

1932 m. kovo ir liepos mėn. vieną „Rohrbach Ro VIII Roland“, pavadinimu „Immelmann I“ (vok. Max Immelmann – Pirmojo Pasaulinio karo vokiečių asas), iš „Deutsche Luft Hansa“ buvo išsinuomavęs ir Reichstago rinkimų kampanijos metu pirmosioms dvejoms agitacinių skrydžių serijos naudojo Adolfas Hitleris. 1932 m. lapkričio mėn. Hitleris asmeniniu lėktuvu pasirinko modernesnį ir didesnį Ju 52.Hoffmann, Peter (2000). Hitler’s personal security: [protecting the Führer, 1921–1945] (1st Da Capo Press ed., [2nd ed.]. ed.). [New York]: Da Capo Press. p. 72. 

Nors R.VIII užsirekomendavo kaip patikimi lėktuvai, sparčiai tobulėjant technologijoms ir atsiradus efektyvesnių modelių, „Deutsche Lufthansa“ 1934 m. atsisakė pirmosios serijos, o 1936 m. – antrosios serijos „Ro. VIII'.
TipasGamyklinis Nr. Registracijos Nr.IstorijaRoland I18D-991, 
M-CAACPavadinimas "Zugspitze". Pirmas skrydis - 1926 m. rugsėjo 5 d. iš Berlyno Tempelhofo oro uosto. 1926 m. perduotas aviakompanijai "Iberia", 1928 m. rugpjūtį grįžo į "DLH", vėliau buvo parduotas Vokietijos skrydžio tyrimo institutui (vok. DVL, Deutsche Versuchsanstalt für Luftfahrt), kur buvo perdarytas į eksperimentinį bombonešį  Ro VIIIMb (Ro XII "Roka")Roland I19D-999, 
M-CBBBPavadinimas "Watzmann". 1926 m. perduotas "Iberia", 1928 m. rugpjūtį - grįžo į "DLH". 1934 m. perduotas pusiau oficialiai karinių pilotų mokymo mokyklai (vok. Deutsche Verkehrsfliegerschule - DVS).Roland I27D-1124Pavadinimas "Schneekoppe". Iki 1933 m. eksploatuotas "DLH", vėliau išardytas.Roland I35D-1280Pavadinimas "Feldberg". Iki 1934 m. eksploatuotas "DLH", vėliau perduotas  DVS.Roland I36D-1292, 
M-CCCCPavadinimas "Brocken". 1927 m. pabaigoje perduotas "Iberia". 1928 m. balandžio 19 d. sunaikintas avarinio nusileidimo metu prie Muniesos (Teruelio provincija).Roland I37D-1297, 
M-CAEEPavadinimas "Wasserkuppe". 1928 m. pradžioje perduotas "Iberia" vietoje D-1292. Gražintas "DLH" 1929 m. pabaigoje ir eksploatuotas iki 1934 m., po to perduotas DVS.Roland Ia38D-1314Pavadinimas "Inselsberg".  Iki 1935 m. eksploatuotas "DLH", vėliau perduotas RLM.Roland Ia39D-1327Pavadinimas "Hohentwiel". Iki 1934 m. eksploatuotas "DLH", vėliau perduotas DVS.Roland Ia40D-1338Pavadinimas "Zugspitze".  Iki 1931 m. eksploatuotas "DLH", vėliau perduotas, sunaikintas gaisro.Roland II42D-1692, 
D-ARAFPavadinimas "Stolzenfels". Iki 1935 m. eksploatuotas "DLH", vėliau vėliau perduotas Vokietijos aviacijos ministerijai (vok. RLM, Reichsluftfahrtministerium).Roland II43D-1729, 
D-ANUZPavadinimas "Drachenfels".  Iki 1933 m. eksploatuotas "DLH", vėliau parduotas "Deruluftui". 1936 m. atpirktas "DLH", užregistruotas numeriu D-ANUZ, toliau neeksploatuotas.Roland II44D-1710, 
D-ASOLPavadinimas "Rheinstein".  Iki 1935 m. eksploatuotas "DLH", vėliau perduotas RLM.Roland II45D-1712, 
D-AJYPPavadinimas "Schönburg".Iki 1933 m. eksploatuotas "DLH", vėliau parduotas "Deruluftui". 1935 m. kovo 7 d. sudužo Šifelbaine (vok. Schievelbein).Roland II46D-1720, 
D-AHOLPavadinimas "Niederwald".  Iki 1935 m. eksploatuotas "DLH", vėliau perduotas RLM.Roland II47D-1727, 
D-AXEVPavadinimas "Freienfels".  Iki 1935 m. eksploatuotas "DLH", vėliau perduotas RLM.Roland II48D-1735, 
D-AVOKPavadinimas "Marksburg".  Iki 1932 m. eksploatuotas "DLH", vėliau parduotas "Deruluftui". 1936 m. atpirktas "DLH", užregistruotas numeriu D-AVOK, toliau neeksploatuotas.Roland II49D-1745, 
D-ARUTPavadinimas "Siegburg". Iki 1935 m. eksploatuotas "DLH", vėliau perduotas RLM.Roland II50D-1756, 
D-ANAXPavadinimas "Rolandseck".  Iki 1934 m. eksploatuotas "DLH", vėliau perduotas DVS.

 Pop kultūroje 
1928 m. rugsėjo 23 d. „Tibidabo“ pramogų parke (Barselona) buvo atidaryta realaus dydžio „Rohrbach Ro VIII Roland“ replika. Šis, raudonai nudažytas, atrakcionas, pavadinimu „L’avió“ (kat. „lėktuvas“ arba „paukštis") kartais yra vadinamas pirmuoju pasaulyje skrydžio simuliatoriumi.

 Lietuvoje 
miniatiūra|„Ro. VII“, atvežęs S. Dariaus ir S. Girėno palaikus, 1933-07-19, Kaunas.
Vokietijos ir SSRS aviakompanija „Deruluft“  maršrute Berlynas-Maskva („Rytų ekspresas 3a", per Dancigą, Kionigsbergą, Smolenską, vietoje pastarojo, nuo 1935 m. - per Velikije Lukus) 1932-1936 m. pakaitomis su kitais aviakompanijos lėktuvais naudojo ir „Rohrbach Ro.VIII Roland". Tarpiniu šio maršruto sustojimu buvo Kauno (Aleksoto) oro uostas.Deruluft, Sommer-Herbst 1933, Airlinetimetableimages.com

1933 m. liepos 19 d. specialiu reisu, vykdytu „Rohrbach Ro. VIII Roalnd“ (reg. Nr. D-1729), į Kauną iš Vokietijos buvo pervežti prieš dvi dienas prie Soldino „Lituanicos“ katastrofoje žuvusių transtatlantinių lakūnų Stepono Dariaus ir Stasio Girėno palaikai.

 Operatoriai 
miniatiūra|Ispanijos karalius Alfonsas XIII „Iberia' inauguraciniame skrydyje

 Civiliniai 



 Ad Astra Aero - 1 Ro.VIIIa, 1929-1930 m.

  / 

 miniatiūra|Rohrbach Ro. VIII RolandIberia

  /  / 

 miniatiūra|Civilinis Rohrbach Ro. VIII RolandDeruluft

  / 

 Deutsche Luft Hansa

 Kariniai 
 / 
 Liuftvafė – Vokietijos skrydžio tyrimo institutas (vok. DVL, Deutsche Versuchsanstalt für Luftfahrt)
 Vokietijos aviacijos transporto mokykla (vok. DVS, Deutsche Verkehrsfliegerschule)
 Vokietijos aviacijos ministerija (vok. RLM, Reichsluftfahrtministerium)

 Variantai 
miniatiūra|Rohrbach Roland priekinė važiuoklė, žurnalas „L’Aéronautique“, 1927 m. spalis
Duomenys iš: German Aviation 1919–1945“Rohrbach Ro VIII Roland I and Roland II ". histaviation.com.

 Rohrbach Ro VIII Roland I – Pirmoji orlaivio versija, varoma trimis 246,58 AG (183,87 kW) galios 6 cilindrų vienaeiliais vandeniu aušinamais varikliais BMW IV arba 250 AG (184 kW) galios tokios pat konfigūracijos varikliais BMW-IVa, sukusiais dvimenčius medinius propelerius. 1926-1927 m. pagaminta 6 vnt. (1 prototipas ir 5 serijiniai egzemplioriai su atvira pilotų kabina).
 Rohrbach Ro VIIIa Roland Ia – Trys lėktuvai, 1929 m. pagaminti „Deutsche Luft Hansa“ užsakymu; uždara pilotų kabina, 1 m. prailgintas fiuzeliažas, varomi 355,08 AG (264,78 kW) galios 6 cilindrų vienaeiliais vandeniu aušinamais varikliais BMW V, sukusiais dvimenčius metalinius propelerius. Vėliau, 1928 m., iki šio standarto (iškyrus fiuzeliažo ilgį) buvo modernizuoti pirmieji Ro VIII Roland I.
 Rohrbach Ro VIIIb Roland II – Smarkiai modernizuotas variantas, su nauju sparnu ir pertvarkyta pilotų kabina, pagamintas „Deutsche Luft Hansa“ užsakymu. Varomas 320 AG (238 kW) galios 6 cilindrų vienaeiliais vandeniu aušinamais varikliais BMW-Va arba 276 AG (206 kW) galios tokios pat konfigūracijos varikliais Junkers L5, sukusiais dvimenčius metalinius propelerius. 1929 m. pagaminti 9 vnt.

 Techniniai duomenys 
+Šaltinis: „Rohrbach Ro VIII Roland“. EADS.comRohrbach Ro. VIII RolandRohrbach Ro. VIII Roland IaRohrbach Ro. VIIIb Roland IIĮgula2Keleivių skaičius10Ilgis16,30 m17,30 mAukštis4,50 mSparnųmojis26,00 m26,30 mplotas88,00 m²89,00 m²Svoristuščio 3365 kg 4400 kgkuro+tepalo745+50 kg800+50 kgįgulos160 kg160 kgnaudingas945 kg1200 kgkilimo5265 kg6615 kgJėgainė3 x vandeniu aušinami vienaeiliai 6 cilindrų varikliaiBMW IV, 230 AG (169 kW)
BMW-IVa, 250 AG (184 kW)BMW-Va, 320 AG (238 kW)BMW-Va, 320 AG (238 kW)
Junkers L5, 276 AG (206 kW)Greitis maksimalus (Vno)195 km/h225 km/hkreiserinis175 km/h (jūros lygyje)180 km/h (jūros lygyje)kilimo2,4 m/sek3,0 m/sektūpimo100 km/h105 km/hSkrydžionuotolis875 km900 kmlubos4300 m4600 mtrukmė5 val.5 val.

 Literatūra 

 (EN) Braas, Nico, NICO BRAAS COLLECTION: No. 6396. Rohrbach Ro VIII Roland I (D-1297 c/n 37) Luft Hansa „Wasserkuppe“, 1000aircraftphotos.com.
 (DE) Deruluft, Sommer-Herbst 1933, Airlinetimetableimages.com
 (EN) Grey, C.G., ed. (1928). Jane’s all the World’s Aircraft 1928. London: Sampson Low, Marston & company, ltd.
 (EN) The Illustrated Encyclopedia of Aircraft. London: Aerospace Publishing. p. 2816.
 (EN) Johnson, Robert Craig (December 1998). „Planting the Dragon’s Teeth“. Chandelle. 3 (3)
 (EN) Hoffmann, Peter (2000). Hitler’s personal security [protecting the Führer, 1921–1945] (1st Da Capo Press ed., [2nd ed.]. ed.). [New York]: Da Capo Press. ISBN 978-0306809477.
 (EN) Mulder, Rob, „Iberia and the Rohrbach Ro VIII Roland I“ EuropeanAirlines.no.
 (EN) Munson, Kenneth (1982). Airliners from 1919 to the Present Day. London: Peerage Books. ISBN 0-907408-36-2.
 (RU) Ro. VIII Roland, Уголок неба;
 (EN) „Rohrbach Ro VIII Roland“. EADS.com.
 (EN) „The Rohrbach 'Roland II'“. Flight: 434. 23 May 1929.
 (EN) „Rohrbach Ro VIII Roland I and Roland II “. histaviation.com.
 (EN) Starostin, Maksim, Rohrbach Ro VIII Roland, Virtual Aircraft Museum
 (EN) Taylor, Michael J. H. (1989). Jane’s Encyclopedia of Aviation. London: Studio Editions. ISBN 0-7106-0710-5.
 (EN) „World’s Records in Aviation“. Flight: 247. 20 March 1931.

 Multimediija 

 1929 m. „Rohrbach Ro VIII "Roland" fiuzeliažo išvežimo iš gamyklos angaro vazido įrašas youtube platformoje
 Aviakompanijos "Lufthansa" Rorhbach V.VIII Roland Nr. D.991 atvykimo vaizdo įrašas youtube platformoje
 Britų raštytojo H. Dž. Velso (angl. H. G. Wells) atvykimo į Maskvą (Centrinį (Chodynkos) aerodromą) aviakomapnijos „Deruluft" lėktuvu „Rohrbach Ro VIII "Roland II" Nr. D-1712, 1934 m. vaizdo įrašas youtube platformoje.

 Išnašos 

Kategorija:Oro laineriai
Kategorija:Aukštasparniai
Kategorija:Trimotoriai lėktuvai
Kategorija:Rohrbach orlaiviai
Kategorija:Siaurafiuzeliažiai lėktuvai